**A 78. sorszámú Molnár megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 541 04

1.2. Szakképesítés megnevezése: Molnár

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletben az élelmiszeripari szakmacsoportra meghatározott kompetenciák birtokában.

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 7215 | Malomipari munkás | Minőségellenőr |
| 3.1.3. | 7215 | Malomipari munkás | Gabonaraktár kezelő |
| 3.1.4. | 7215 | Malomipari munkás | Gabonatárház, siló kezelő |
| 3.1.5. | 7215 | Malomipari munkás | Gabonaszárító kezelő, Őrlőmalmi molnár, Hántolómalmi molnár, Takarmánykeverő-üzemi molnár |
| 3.1.6. | 7215 | Malomipari munkás | Minőségellenőr |
| 3.1.7. | 7215 | Malomipari munkás | Gabonaraktár kezelő |
| 3.1.8. | 7215 | Malomipari munkás | Gabonatárház, siló kezelő |

**3.2. A szakképesítés munkaterületének rövid leírása:**

A különböző gabonafélék feldolgozását végző üzemek munkaterületein

- nyers- és alapanyagok átvétele, minősítése, tárolása,

- gabona termények szárítása és tisztítása,

- gabonák őrlése és hántolása,

- keveréktakarmányok gyártása,

- késztermékek minősítése, csomagolása, raktározása.

A technológiai műveletek és folyamatok előírásainak betartása, valamint a gépek, berendezések biztonságos (baleset- és tűzvédelmi) kezelése alapvető követelmény.

A szakképesítéssel rendelkező képes:

**-** a munkafolyamathoz szükséges anyagmennyiségeket és termelési időt megtervezni,

**-** alapvető szakmai méréseket végezni,

**-** eszközöket használni, gépeket kezelni, berendezéseket üzemeltetni,

**-** gabonát- és alapanyagok raktározási tevékenységet végezni,

**-** működtetni a gabonatárolási és a gabonaszárítási technológiai folyamatot,

**-** malmi feldolgozásra előkészíteni a gabonát,

**-** működteti a malmi technológiai folyamatot,

**-** működtetni a keveréktakarmány-gyártás technológiai folyamatát,

**-** ellenőrizni a technológiai feldolgozás hatékonyságát,

**-** elvégezni a technológia befejező műveleteit,

**-** biztosítani a zavartalan technológiai folyamatot,

**-** betartani a tevékenységére vonatkozó előírásokat,

**-** sematikus ábrákat és folyamatábrákat értelmezni,

**-** elvégezni a tevékenységéhez kapcsolódó kézi és számítógépes adminisztrációt.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 31 541 06 | Keveréktakarmány-gyártó | részszakképesítés |
| 3.3.4. | 34 541 01 | Édesipari termékgyártó | azonos ágazat |
| 3.3.5. | 54 541 01 | Élelmiszeripari analitikus technikus | azonos ágazat |
| 3.3.6. | 54 541 02 | Élelmiszeripari technikus | azonos ágazat |
| 3.3.7. | 34 541 07 | Erjedés- és üdítőital-ipari termékgyártó | azonos ágazat |
| 3.3.8. | 34 541 03 | Húsipari termékgyártó | azonos ágazat |
| 3.3.9. | 34 541 08 | Kistermelői élelmiszerelőállító, falusi vendéglátó | azonos ágazat |
| 3.3.10. | 34 541 05 | Pék | azonos ágazat |
| 3.3.11. | 34 541 06 | Szőlész-borász | azonos ágazat |
| 3.3.12. | 34 541 09 | Tartósítóipari szakmunkás | azonos ágazat |
| 3.3.13. | 34 541 10 | Tejipari szakmunkás | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10926-12 | A húsipari és malomipari munkavégzés követelményei |
| 4.4. | 10935-12 | Tárolás, szárítás, keveréktakarmány-gyártás |
| 4.5. | 10936-12 | Gabonafeldolgozás |
| 4.6. | 11497-12 | Foglalkoztatás I. |
| 4.7. | 11499-12 | Foglalkoztatás II. |
| 4.8. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével**.**

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10926-12 | A húsipari és malomipari munkavégzés követelményei | szóbeli, gyakorlati |
| 5.2.4. | 10935-12 | Tárolás, szárítás, keveréktakarmány-gyártás | szóbeli, gyakorlati |
| 5.2.5. | 10936-12 | Gabonafeldolgozás | szóbeli, gyakorlati |
| 5.2.6. | 11497-12 | Foglalkoztatás I. | írásbeli |
| 5.2.7. | 11499-12 | Foglalkoztatás II. | írásbeli |
| 5.2.8. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Minőségi vizsgálatok. Üzemi technológia működtetése.**

A vizsgafeladat ismertetése: Megadott keveréktakarmány-alapanyagokból, megadott gyors műszeres átvételi minősítés elvégzése, a mérési adatok dokumentálása. Az üzemi körülményeket előzetesen tanulmányozva, felügyelet mellett működteti a vizsgára kijelölt gabonatároló üzem vagy takarmánykeverő berendezéseit.

A vizsgafeladat időtartama: 240 perc

A vizsgafeladat értékelési súlyaránya: 70%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.3. Szóbeli vizsgatevékenység**

A vizsgafeladat megnevezése: **Komplex szóbeli**

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreinek mindegyikét tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Fémipari kéziszerszámok, kisgépek |
| 6.3. | Műszaki mérőeszközök |
| 6.4. | Malomipari speciális kéziszerszámok |
| 6.5. | Anyagmintavételi eszközök |
| 6.6. | Technológiai folyamatirányító, ellenőrző berendezés, eszköz, műszer |
| 6.7. | Gabonatárolási technológia főbb gépei, berendezései |
| 6.8. | Gabonaszárítási technológia főbb gépei, berendezései |
| 6.9. | Őrlési technológia gépsora |
| 6.10. | Hántolási technológia gépsora |
| 6.11. | Késztermék csomagolás gépei |
| 6.12. | Keveréktakarmány-gyártási technológia gépsora |
| 6.13. | Környezetvédelmi berendezések |
| 6.14. | Munkabiztonsági eszközök, felszerelések |

**7. EGYEBEK**